Sub binecuvântarea Preasfințitului Părinte Iustin, Episcopul Maramureșului și Sătmarului, Marșul pentru Viață a avut loc astăzi în Carei, cu participarea a peste 300 de copii. Evenimentul a fost organizat de către Protopopiatul Carei, Asociația Tinerilor Ortodocși din Protopopiatul Carei (ATOP), instituțiile de învățământ din zonă și Direcția de Cultură Carei, sub deviza "Cu fiecare copil, un înger vine în lume".
Copiii s-au adunat la Catedrala Sfântul Dimitrie, unde au fost întâmpinați de către protopopul ortodox de Carei, Florian Mocan. La Catedrala Ortodoxă Sfântul Dimitrie Izvorâtorul de Mir, participanții au primit binecuvântările preoților implicați în organizarea marșului. Bogdan Georgescu, directorul Direcției de Cultură Carei, a ținut un discurs în fața catedralei.
Echipați cu afișe și pancarte, cei peste 300 de participanți au pornit apoi spre Spitalul Municipal Carei, unde au rostit împreună o rugăciune.